b'\n_START_ARTICLE_\nMarcel Sch\xc3\xa4fer\n_START_SECTION_\nSeurajoukkueura\n_START_PARAGRAPH_\nSch\xc3\xa4fer debytoi Bundesliigassa ensimm\xc3\xa4isen ammattilaisseuransa TSV 1860 M\xc3\xbcnchenin paidassa marraskuussa 2003 VfL Bochumia vastaan. Ottelu j\xc3\xa4i h\xc3\xa4nen kauden ainoakseen. Seura putosi kauden j\xc3\xa4lkeen 2. Bundesliigaan ja Sch\xc3\xa4fer pelasi kausien 2004-2005, 2005-2006 ja 2006-2007 aikana sarjassa yhteens\xc3\xa4 90 ottelua tehden kolme osumaa. M\xc3\xbcncheniss\xc3\xa4 viett\xc3\xa4m\xc3\xa4ns\xc3\xa4 nelj\xc3\xa4n vuoden aikana h\xc3\xa4n teki siis 91 ottelussa kolme maalia._NEWLINE_Hein\xc3\xa4kuussa 2007 Sch\xc3\xa4fer siirtyi Bundesliigan VfL Wolfsburgiin. H\xc3\xa4n debytoi seuran paidassa elokuussa 2007 Arminia Bielefeldi\xc3\xa4 vastaan ja avausmaali syntyi VfL Bochumia vastaan saman vuoden marraskuussa. Kaudella 2008-2009 Sch\xc3\xa4fer ja Wolfsburg voittivat Bundesliigan mestaruuden ja selviytyiv\xc3\xa4t kaudeksi 2009-2010 Mestareiden liigaan, jossa Sch\xc3\xa4fer pelasi t\xc3\xa4ydet minuutit Wolfsburgin jokaisessa lohkovaiheen ottelussa saaden kaksi sy\xc3\xb6tt\xc3\xb6pistett\xc3\xa4. Viime aikoina Sch\xc3\xa4fer on ollut p\xc3\xa4\xc3\xa4osin Ricardo Rodr\xc3\xadguezin varavaihtoehtona vasemman laitapuolustajan paikalle. H\xc3\xa4n on pelannut kuitenkin jokaisella Wolfsburg-kaudellaan yli 20 ottelua Bundesliigassa.\n_START_SECTION_\nMaajoukkueura\n_START_PARAGRAPH_\nSch\xc3\xa4fer debytoi Saksan jalkapallomaajoukkueessa marraskuussa 2008 yst\xc3\xa4vyysottelussa Englantia vastaan. Vuosina 2008-2010 h\xc3\xa4n pelasi maajoukkueessa yhteens\xc3\xa4 kahdeksan ottelua ilman maaleja.'